Бу үлэм айылларыгар улахан уолум баар этэ, кыра уолум өссө суоҕа. Айымньы айылларыгар иккис уолум “баар буолан, көстөн кэлэн” сүргэм көтөҕүллэн, ис дууһаттан айыллан тахсыбыт айымньым буолан, улаханнык сыаналыыбын, чугастык ылынабын. Ол онно биттэммит курдук, икки уолу уруһуйдаабытым, иккис уолум төрөөн, улаханнык үөрбүппүт. Онон бу үлэбин хараҕым харатын курдук наһаа харыстыыбын. Бу үлэ хайдах даҕаны бэлэхтэммэт, атыыламмат, сүрэҕим анныгар илдьэ сылдьар күндү үлэм буолар.